Finnair
Finnair on suomalainen lentoyhtiö, joka harjoittaa reitti- ja lomalentoliikennettä Suomen sisäisillä ja kansainvälisillä markkinoilla. Yhtiö perustettiin 1. marraskuuta 1923 nimellä Aero O/Y, josta johtuu Finnairin lentojen tunnus AY. Finnair on maailman viidenneksi vanhin edelleen toimivista lentoyhtiöistä. Suomen valtio omistaa vuonna 2016 Finnairista 56 prosenttia.
Norwegian Air Shuttle
Finnair myi tytäryhtiönsä, ruotsalaisen halpalentoyhtiö FlyNordicin, kesäkuussa 2007 Norwegian Air Shuttlelle. Kauppa toteutettiin osakevaihtona, jossa Finnair sai runsaat viisi prosenttia Norwegian Air Shuttlen osakkeista. FlyNordicin liiketoiminnot yhdistettiin Norwegian Air Shuttleen huhtikuusta 2008 lukien.